આશીષ માટે કોમ્પ્યુટર સેન્ટર ખોલવું એટલું સહેલું ન હતું. એમણે સેન્ટર ખોલવા માટે પૈસા ભેગા કર્યા અને કેટલીય નોકરીઓ બદલી. જે બાદ પોતાની પત્ની અને ભાઈની મદદથી કોમ્પ્યૂટર સેન્ટર શરૂ કર્યું. તેઓ વર્ષ 2013માં ગુડગાંવમાં શિફ્ટ થયા હતા અને 2014થી કોમ્પ્યૂટર સેન્ટરની શરૂઆત કરીને બાળકોને શિક્ષિત કરવાની મુહિમમાં લાગી ગયા. તેઓ દર અઠવાડિયે ગુડગાંવથી તિમલી જાય છે અને અહીં કોમ્પ્યૂટર શીખવવાની સાથોસાથ તેઓ પ્રાઈમરી સ્કૂલના બાળકોને પણ ભણાવે છે.